BULONG 


KOLEKSYON NG MGA HAIKU, TANKA AT 
HAIBUN 


INILATHA NG MGA MAG-AARAL NG BATSILYER NG 
SINING SA PAG-AARAL NG WIKANG INGLES 
SEK SONE 


Talaan nø Nilalaman 


Seksyon I: Haiku 


ANDO ds 06 
ANINO: KANNE eee 07 
ADV 08 
BIN PN Ke 09 
Ann e AG O 10 
ANBS 11 
NTP NN 12 
libia 13 
MIN MWA AAA 14 
MUSIK EEE EEE EEE 15 
PS 16 
FIN 17 
ELEN ENE MA EEE NE i 18 
PN 19 
PO Nan AA NN PA PA AA AN PA AE ES 20 
SS AA AA 21 
ATO aa a PN 22 
EA o T N 23 
Wai 24 
Seksyon Il: Tanka 
ANI 26 
ACTOS ae oo ank 27 
PAN 28 
Pile 29 
Silea 30 
ALE AA ANG ANE NR KENAA NE NA ANA RI TE A NE RS 31 
FN NN 32 
Wi 33 
Velia 34 
Pagiipas NG PA NNN 35 
a A II EN kaga 36 
FN 37 
PE anna 38 
STN 39 


Saring: PU Ne 40 


lidia 42 
WA EE SVERRE ENN 43 
Wan 44 
Seksyon III: Haibun 

DN 46 
ANI cine 48 
Alaala NG Naka lisi i nati 49 
ASVO 51 
ANG Tank na PEKSA are 53 
Basag Na AI WA SA 54 
Dugo Ko, Aking Karangalan................... ir 55 
|P sico 57 
NEVE Dae ma A NE 58 
nn PP A 60 
EVEN NN 61 
MUA E A A A A IT E 62 
MUn UNUD en ba 63 
FN 65 
Pi 67 
PIN E 68 
REVA SN ME NE 70 
PADING DIS Di a 72 


HOn ON an EE EE PANA 13 


Bulong 


SEKSYON | 


Haiku 


Ang haiku ay isang tradisyonal na Hapones na 
panitikan na binubo ng tatlong saknong, na 
may sukat na 5-/-5. Ito ay naglalarawan ng 
mga damdamin, kalikasan, at mga karanasan 
sa isang maikli at malalim na paraan. 


Lei Andre R. Marciano 


AMBON 


DAMPI NG ULAN 
LAMBING NG IYONG TINIG 
PUSOY SUMAYA. 


-Rei 


Geraldine Hirondo 


ANINO NG KALULUWA 


"ANINO NG 
KALULUWA" 


Sa pag- alis ng araw, 
nga anino'y sumasayaw- 
ang kaluluwa'y nag-iisa 


-Gelaldin 


Colin Cris L. Celestial 


“Apatya 


Siping sa banig, 
nagbungang walang dilig, 
'di pala ibig. 


- Korin 


Sunshine M. Sena 


“Biglang Pagtibok” 


Kaibigan lang 
Ngiti ng isa't isa 
Puso'y nagising 


-shain 


Roselyn Losano 


“Hiwaga” 


Bawat tibok ko, 


Rinig ay pangalan Ae 
MO, DA 


Ikaw gang dulo. | å 
Dep Ep 


Bawat tibok ko, 
Rinig ay pangalan mo, 
Ikaw gang dulo. 


— sollielle 


Jannelle Yessa Mae Evasco 


HULING BARAHA 


Sa huling baraha, 
pag-asay dumadaloy, 
lakas ng pamilya. 


-lesa Ebasuko 


Maria Luisa P. Lumanog 


Inang Bayan 


Bayan Sinilang 
Puso'y sinasagisag 
Ako ay Pinoy. 


- Mariya Ruwisa 


Allen Gicana 


Iniwan sa dilim, 
Umiiyak mag isa, 
Kalinga'y nasaan na. 


-len 


Kristine R. Burgos 


"MA TA NG MAYA” 


Mata ng maya, 
kay sakit mong makita, 
naaalala siya. 


-kurisutin 


Bernadette M. Boncalon 


Musika 


MUSIKA 


Pagkumpas ng nota 


Ikaw ang naaalala 


aking musika 


- Berunadeto 


Pagkumpas ng nota 
Ikaw ang naaalala 
aking musika 


-Berunadeto 


Katrina M. Cabulao 


PAGLISAN 


Luha'y bumagsak 
Pait ng huling yakap 
Paalam, Ina 


-katorina 


Jiaxien Reynoso 


PAGSAMO 


Aking pagsamo 
Muli ay masilayan 
Ganda mong taglay 


- Jiashinu 


Ma. Isabel Evita Margareth M. Labog 


PARALUMAN 


II II 
Paraluman 


Binibini kong 
may bighani at hinhin, 


luman ng dangal. 


“eBITA 


Binibini kong 
may bighani at hinhin, 
luman nng dangal. 


-Ebita 


Ezra R. Cruzado 


Para sa Kanila' 


Kaalaman ay 
Para rin sa kanila 
Tagumpay, handog. 


-eshira 


Shainna Batayola 


“Pilipinas” 


Wereng pelayan 
bughaw na lalangilan , 
PINAS Tahanan. 


- BRAK ( SHA-I-NNA ) 


4 aly 
i / BR, - 
x= 

Berdeng palayan, 
bughaw na kalangitan, 
PINAS, tahanan. 


x. Shainna < 


Joedelyn Grace D. Linga 


“Sansinukob” 


Titig ay isa 
Sa bituin nagmula 
Nawa'y magkita 


-Joderin 


Juliene Domingo 


Tago 


Labing may ngiti 
Lihim iniingatan 
Gulong isipan 


- juriyuene 


Avril Lavigne M. Labog 


TAKIP -SILIM 


Araw na ginto 
Langit na nagliliyab 
Ika y tahanan 


-Lavignee 


Sharmaine M. Larga 


TULIRO 


Oh aking giliw, 
bakit 'di maikubli 
ang pusong lumbay? 


- Raruga 


SEKSYON Il 


Tanka 


Ang “tanka” ay isang anyo ng tradisyonal na 
tula mula sa Japan na naglalaman ng limang 
taludtod na may tiyak na bilang ng mga pantig: 
5-/-5-/-7. 


Ang salitang “tanka” ay nangangahulugang 
“maikling tula.” 


Roselyn Losano 


*Aking Ina” 


N N 
N 


AKING INA 


hirap ng buhay, 

pag-ibig mo'y karamay. 
bawat pag subok, 

ikaw ang kaagapay, 
ikaw lang habangbuhay. 


Hirap ng buhay, 
Pag-ibig mo'y karamay. 
Bawat pag subok, 
Ikaw ang kaagapay, 
Ikaw lang habangbuhay. 


-- sollielle 


Joedelyn Grace D. Linga 


Agos 


Palutang-lutang 
Sa agos ng tubig ay 
Magpapaanod 
Hahayaan na lamang 
Ang dulo ay madatnan 


- Joderin 


Allen Gicana 


Haligi ng tahanan, 
Tiniis ang pangungulila, 
Para sa pamilya, 
Gabay sa bawat hakbang, 
Pagmamahal ay wagas. 


-Len 


Ezra R. Cruzado 


Dantay 


Halika rito, 

Wag mo nang intindihin 
Bigat sa puso, 
Ibigay mo sa akin. 
Tainga ko, makikinig. 


-eshira 


Sharmaine M. Larga 


Estudyante 


'Di alintana 
Pagod na nadarama 
Paulit-ulit 
Puyat na hinaharap 
Kitang-kita sa mata 


- Raruga 


Jiaxien Reynoso 


Hakbang' 


ag — ep 
Isa, dalawa 
Bilang ng mga hakbang 
Palayo sayo 


Bakit tila kay bigat 
Lumisan sa piling mo 


- Jiashinu 


Geraldine L Hirondo 


KAMAY 


è> 


* 


>. — 
GN ! å 

Kamay na humahawak, 
sa libro't pangarap na taas, 
sa gabi't araw , 
pagod ay tinatalo, 
karunungan ay tinatanaw. 


- Gelaldin 


Jannelle Yessa Mae Evasco 


kuya 


Sa gabi'y tahimik, kuya'y bantay sa paligid, 
hanggang sa umaga. 
Sa kanyang malambing na halik, 
laging ligtas ang paligid. 


-IESA EBASUKO 


Katrina M. Cabulao 


NGITNGIT 


Mundong madilim 
Ngitngit ng damdamin ay 
Puno ng galit 
Puso ay nagdurusa 
Tanging dilim ang ibig 


-katorina 


Sunshine M. Sena 


“Paglipas ng Panahon” 


Lamig humupa 
Tag-init, sumasapit 
Dahon nagbago 
Taglagas bumabalik 
Buhay siklo'y umikot 


-shain 


Ma. Isabel Evita Margareth M. Labog 


PAGTATAPOS 


Ang mga pangarap 
na ating minimithi, 
sa isang dako 
ay s'yang patuloy paring 
nilalaban 'gang huli. 


-Ebita 


Avril Lavigne M. Labog 


Panaginip 


Gabing mapanglaw 
Ika'y biglang natanaw 
Pusoy sumayaw 
Sayo'y ayaw bumitaw 
Pagmulat ko'y di ikaw 


-Lavignee 


Colin Cris L. Celestial 


“Pigil na Silakb6” 


Butil ng luha, 

sa malalim na sugat 
Impit na hikbi 

di abot na pithaya 


— nilumot na piitan 


Butil ng luha, 
sa malalim na sugat. 
Impit na hikbi, 
'di abot na pithaya 
—nilumot na piitan. 


- Korin 


Lei Andre R. Marciano 


Sakripisyo 


Pagtahi sa dilim, Walang 
pahinga, Sakripisyo't pagod, 
Bawat sinulid, 
Pag-asang bigay ng magulang. 
- REI 


Shainna Batayola 


“Sariling Paraluman” 


Ikaw ay ako 
Sabay sa pangarap ko 
Hiling ng puso maging iyong idolo 
Naging 'sang Bathalumang 
Minsan ng pangarap mo 


x. shainna «° 


Maria Luisa P. Lumanog 


Sinta 


Puso'y nagpinta 
Iginuhit ay ikaw 
Hatid musika 
Buhay di na mapanlaw 
Dahil kasama'y ikaw 


- Mariya Ruwisa 


Juliene Domingo 


Tala 


Di masabi, 
Puso'y nag-aalangan 
Ika'y malayo 
Aking tala ikaw lang, 
Sa akin ay tumanglaw 
-juriene 


Bernadette M. Boncalon 


Taya 


Isip, magulo 
desisyong pabago-bago 
away at pagtatalo 
magulong mundo 


- Berunadeto 


Kristine R. Burgos 


“Titig” 


BITIG" 


UUSAD SANA 
PERO NAKITA KITA. 
BOSES NARINIG. q 
PAMILYAR MGA TITIG 
PUSO, LABIS ANG PINTIG. 


Uusad sana, 
pero nakita kita. 
Boses narinig, 
pamilyar mga titig. 
Puso, labis ang pintig. 


-kurisutin 


SEKSYON III 


Haibun 


Ang “haibun” ay isang uri ng tradisyonal na 
Hapones na panitikan na binubuo ng dalawang 
bahagi: 
1.Prosa (maikling sanaysay o kuwento) 
2.Haiku (tatlong-pangungusap na tula) 


Jiaxien Reynoso 


Agam-agam 


Payapang gabi, magulong isipan, di alam 
patutunguhan. Tanging ilaw na lang ng kanyang 
silid ang namumutawi sa buong tahanan. Ang 
kanyang mga kasama sa bahay ay mahimbing ng 
tumutulog, ano't bakit ganto? Tanong nya sa sarili 
na tila nalilito. (Oras, sigundo, minuto ay 
nasasayang dahil sa di mapakaling isipan, na para 
bang pasan nya lahat ng problema sa mundo. 
Pinipilit nyang matulog ngunit boses sa kanyang 
isipan ay tila ayaw humupa, hanggang kailan 
mararamdaman ito? Bigat ng dibdib hindi alam 
kung pano papawiin. Mga mahal sa buhay pano 
nga ba susuhayan kung mismong sarili ay di nya 
matulungan? Hinagpis sa gabi, luhang hindi 
maawat. Lungkot, takot at pangamba ay kalaban 
sa pangarap na di alam kung pano tatahakin o 
sisimulan. 


Gabi'y naglalim, 
Ngunit ang isip ay di tiyak, 
Saan kaya patungo? 


- Jiashinu 


Roselyn Losano 


“Aking Ina” 


66 


AKING 


INA 


— sollielle 


Ang kanyang mga mata, dalawang maliliit na bituin 
na nagniningning sa dilim, nagbibigay liwanag sa 
aking mundo. Sa bawat tingin, nararamdaman ko 
ang kanyang pagmamahal, ang kanyang pag-aalala, 
ang kanyang pang-unawa. Sa kanyang mga kamay, 
nararamdaman ko ang init ng kanyang puso, ang 
lambot ng kanyang pagmamahal. Sa bawat haplos, 
nararamdaman ko ang kanyang presensya, ang 
kanyang lakas, ang kanyang paggabay. 


Hirap ng buhay, 
Pag-ibig mo'y karamay. 
Bawat pag subok, 

Ikaw ang kaagapay, 
Ikaw lang habangbuhay. 


— Sollielle 


Ma. Isabel Evita Margareth M. Labog 


Alaala ng Nakaraan 


Sa paglipas ng panahon, tila isang muni-muni o 
paraiso na lang sa isipan ang mga pangyayaring di 
na muling mababalikan pa. 

Maaaring ito ay may mga bakas ng ligaya at lumbay 
na para bang siglo sa istorya ng buhay na tila 
kailanma'y isang larawang nakaukit na lang sa ating 
isipan. 


Maaari ring tila isang gunita na lamang ang mga 
bakas ng kahapon tulad ng takipsilim na makikita sa 
dakong kanluran. Tila nga ba ganon na lang ba ang 
buhay? Mga bakas ng kahapon ay syang isang 
natatanging paraiso sa tahimik at banayad na 
dalampasigan. Kung kaya't ano pa man ito, ang 
mga natatanging alaala ng nakaraan ay hinding- 
hindi maririwasa sa isipan at puso ng isang taong 
naglilimaliw sa nakaraan. 


Saya at lumbay 


Ang isang munting taglay 
Ng nakaraan. 


-Ebita 


Sunshine M. Sena 


“Alas Dose” 


Tahimik ang kapaligiran maliban sa 
mahinang tunog ng teklado at paghila ng 
bolpen sa papel. Ang ilaw mula sa skrin ng 
kompyuter ay nagbibigay liwanag sa 
madilim na silid. Mga mata'y namumugto 
na ngunit patuloy pa rin ang pagbabasa at 
pagsusulat. Paminsan-minsan, humihikab 
habang sinusubukang labanan ang antok. 


Naririnig ang mahinang tunog ng orasan, nagpapaalala na 
malapit na ang pagsikat ny araw. Gayunpaman, marami pang 
kailangang tapusin. Humihigop ng mainit o malamig na kape, 

umaasang mapapanatiling gising ang diwa. Sa bintana, nakikita 
ang mga ilaw sa ibang bahay na unti-unting namamatay. 
Ngunit dito, patuloy ang pakikibaka sa oras at sa sarili. Bawat 
pahina, bawat salita, bawat numero ay isang hakbang palapit 
sa katapusan ng gawain. Subalit hanggang kailan? Hanggang 
sa muli na namang sumikat ang araw at magsimula ang 
bagong araw ng pag-aaral. 
antok na mata — 
ang kursor 
patuloy sa pag-ikot. 
-shain 


Juliene Domingo 


Ang Tahimik na Pakiusap 


Ang mga bituin ay marahang kumukurap sa likod ng 
makulimlim na ulap, bawat isa'y tila malayong parola- 
tahimik na saksi sa aking mga hindi mailabas na takot. 


Habang tinatahak ko ang pamilyar na landas, ang 
katahimikan ng gabi ay bumabalot sa akin na parang 
banayad na yakap, ngunit ang bigat ng aking pangamba ay 
nananatiling mabigat sa aking dibdib, di kayang takasan. 
Ang malamig na simoy ng hangin ay bumubulong sa mga 
sanga, at ang kaluskos ng mga dahon ay tila maingat na 
haplos ng ina-mga pilit na alon ng aliw sa gitna ng 
kaguluhan sa aking isipan. 


Sa ilalim ng mga bituin, ako'y nanginginig, 
Naghahanap ng aliw sa kanilang liwanag 


Isang tahimik na pakiusap. 


-juriene 


Allen Gicana 


Basag na Alaala 


Sa bawat araw na mag daan, tila mas lumalalim ang katahimikan at 
kalungkutan sa aming munting tahanan. Ang mga ngiti, halakhak, at 
kwentuhan ay tila nawala, tila ang mga pader na lamang ang saksi sa 
nakaraan. Ngunit ngayon, ang dating init ay naglaho na kasama ng mga 
alaala. Hindi ko mawari kung saan nagsimula ang lamat, ang dating 
mainit na yakap ay naging kasing lamig ng hangin ng Disyembre. Sa 
gitna ng katahimikan ng gabi, pinili nilang magkahiwalay ng landas. 


Isang araw umalis si ina, marahil siya ay pagod na sa mga away at 
alitan. Si ama ay nanatili, tila ang kanyang mga ngiti ay hindi na sing 
tamis katulad ng dati. Lumipas ang ilang taon, ang bawat isa ay may 
kanya kanya ng buhay, ngunit sa tuwing tahimik ang gabi bumabalik sa 
aking isipan ang mga basag na alaala. 


Basag na alaala 
Mga nginiting nawala na 


Ngayo'y pighati. 


-Len 


Lei Andre R. Marciano 


Dugo ko, Aking 
karangalan 


Nakatayo ako sa dulo ng aming angkan, isang 
tulay sa pagitan ng nakaraan at hinaharap. Ang 
mga kamay ng aking ama ay magaspang mula sa 
taon ng pagtatrabaho, tinatahi ang tela ng buhay 
ng aming pamilya, isang pamana na tinahi ng 
sakripisyo. Ang aking ina, ang kanyang diwa'y 
hinabi sa mga sinulid ng katatagan, tahimik na 
hinubog ang lakas sa loob ko. Binigay nila ang higit 
pa sa kanilang kaya, para madala ko ang higit pa 
sa nararapat sa akin. Tinatahak ko ang landas ng 
mga nauna sa akin, ang kanilang mga bulong na 
pag-asa at tahimik na pangarap ay nakapatong sa 
aking mga balikat. Sa mga tahimik na sandali ng 
pagninilay, napagtanto ko na ang pagiging 


pinakamahusay na lalaki ay hindi tungkol sa 
pagiging perpekto. Ito'y tungkol sa paggalang 
sa mga pakikibaka, sa pagmamahal, at sa 
walang pag-aalinlangan na tapang na 
dumadaloy sa aking mga ugat. Bawat 
desisyong ginagawa Ko, bawat pagsubok na 
hinaharap ko, ay ginagawa ko na may bigat ng 
aking pinagmulan sa aking likuran. Dala ko ang 
kanilang kwento, hindi bilang pasanin, kundi 
bilang watawat. Ang pinakamahusay na lalaki 
ay hindi ang pinakamalakas, kundi ang 
nananatiling matatag kapag lahat ng nasa 
paligid niya'y bumibigay. 


Sa aking yapak, 
Mga ninuno'y tawag- 


Hindi guguho. 


“Rel 


Katrina M. Cabulao 


INGGIT 


Sa ilalim ng liwanag ng buwan, ang mga puso ay naglalaban. Inggit na 
tila apoy, sumusiklab sa mga damdamin, naguumapaw sa mga mata. Sa 
bawat ngiti nila, may lihim na bumabalot tila mga ulap na nagdadala ng 
bagyo. 


Ang bawat tagumpay ng iba, parang tinik na sumasakit sa dibdib, 
nagiiwan ng bakas ng pagkabigo. Sa mga ngiti ng kaibigan, may lihim 
na pagdududa, isang aninong binabalot ng tuwa. 


Sa likod ng mga ngiti, may mga tanong na walang sagot. Paghahanap 
ng katiyakan sa mundo na puno ng selos at pagdududa. 


Sa mga anino, 
mga damdamin'y naglalakbay— 


pait ng pagnanais. 


-katorina 


Maria Luisa P. Lumanog 


Sa buhay ng tao, meron tayong yugto na kung 
saan sumasapit ang madidilim at maliliwanag na 
karanasan sa buhay natin. Mga karanasan kung 
saan mga Importanteng tao, bagay, hayop, o 
pangyayari ang nakapaligid satin. Ngunit di natin 
maliwasan na makaramdam ng lungkot. Lungkot 
na kung saan ay lumulugmok sa atin, nagbibigay 
ngiwi sa ating araw. At sa mga panahong ito, dito 
natin inaasahan ang mga tao na aalalay at 
magpapatibay ng loob natin upang magpatuloy sa 
buhay. Ngunit sa karanasan ko, iba ang akin. 


Akala ko tao ang maglilaw sa madilim kong 
mundo. Iba pala. Yung ilaw na hinahanap ko, 
nasa isang mensahe na magpapahiwatig sa 
akin na may dahilan upang magpatuloy pa. 


Aking liwanag 


Sa madilim na yugto 
Apat ang paa. 


- Mariya Ruwisa 


Colin Cris L. Celestial 


"kape" 


Sa aking panlasa, may isang inumin ang hindi kaaya-aya. 
Maaaring ito ay matapang--may pampagising na lasa: 
pwede ring gawing panghimagas, malamig man o mainit, 
na talagang gusto ng karamihan. Mapakislap ng bukang- 
liwayway hanggang sa pagsapit ng kaluluwa ng kadiliman, 
aroma nito'y nagdadala ng kapayapaan sa isip ng tao. 
Subalit, ang tindi ng lasa nito ay hindi ko mawari—hindi 
nakatadhana sa akin. 


Kaakit-akit, 
ngunit saki'y mapait, 


ang isang kape. 


- Korin 


Shainna Batayola 


“La Vie En Jaune” 


Mirasol, sa ganda at tingkad ng kulay mo, 
presensya niya, sa isip ko'y dulot mo. 

Sa sikat at init mo, Haring Araw, 

Ngiti at yakap niya, ang naaalala at pumapawi 
sa'king panglaw. 

Sa kinang mong bitwin, sa bawat gabing payapa, 
Ang sulyap ng kanyang mata, aking tanging 
adhika. 


Buhay na dilaw, 


Ang puso ko'y nauhaw, 
Pawi ang ginaw. 


«. shainna «° 


Jannelle Yessa Mae Evasco 


MULI" 


Sa gitna ng mga kalituhan at pagkakabasag, 
natagpuan ko ang aking sarili na nagmamahal. Hindi 
ko inaasahan na sa oras ng pinakamasalimuot na 
yugto, mayroong isang taong magbibigay liwanag sa 
dilim. Ang kanyang mga salita at presensya ay tila 
isang mahinahong ulan sa lupaing tuyo. Sa kabila ng 
mga pira-pirasong pangarap at sugatang damdamin, 
natutunan kong muling buksan ang aking puso. Ang 
pagmamahal, sa kabila ng mga pagsubok at 
pagkukulang, ay tila isang piraso ng pag-asa na 
bumabalik sa mga hindi inaasahang pagkakataon. 
Ang kanyang pagdating sa aking buhay ay tila isang 
himala sa gitna ng gulo. 


Sa gitna ng pagkakabasag, isang pag-ibig, lihim sa 
dilim- pag-asa't pagbuo. 


- lesa ebasuko 


Bernadette M. Boncalon 


Ang puso koy nasasabik sa pagbalik sayo, kabado sapagkat alam kong 
maraming nagbago. Habang humahampas ang alon sa barko 


gayundin ang bilis ng tibok ng puso ko. Ang hirapipalanganamurlat sa WI 


reyalidad ng mundo, maraming pagbabago, marami ang nagbago. 
Panganay ako, kailangan kong magsakripisyo. Mahirap, malungkot. | 
Bata pa ko pero bakit kailangan ko agad gawin ito,Maraming tao, | 
may mayaman, may mahirap, may peke at totoo. Iyon ay depende sa WA 
pakikisama mo at makikisama sayesMasakit, masikip. Parang mga 
hinanakit na hindi mailabas ng bid. Mga tampo na hindi masabi. 
Paano ako? Paano ang kinabukasan ko? Gulo ang isip. Hindi: alam 
kung saan tatakbo, Ang tanong, may matatakbuhan ba ako, kung 
lahat sila tinalikuran dih ako. Kaya $a batang ako, dyan ka na lang. 
Hindi masayardito, mahirap harapin ang totoong mundo. 
i 
| | Mulat ng reyalidad 
Tyaga at pagsisikap 


Sana pangarap matupad 


Bermnadete 


Muntinlupa 


Ang puso koy nasasabik sa pagbalik sayo, kabado 
sapagkat alam kong maraming nagbago. Habang 
humahampas ang alon sa barko gayundin ang bilis ng 
tibok ng puso ko. Ang hirap palang mamulat sa 
reyalidad ng mundo, maraming pagbabago, marami ang 
nagbago. Panganay ako, kailangan kong magsakripisyo. 
Mahirap, malungkot. Bata pa ko pero bakit kailangan ko 
agad gawin ito. Maraming tao, may mayaman, may 
mahirap, may peke at totoo. lyon ay depende sa 
pakikisama mo at makikisama sayo. Masakit, masikip. 
Parang mga hinanakit na hindi mailabas ng buo. Mga 
tampo na hindi masabi. Paano ako? Paano ang 
kinabukasan ko? Gulo ang isip. Hindi alam kung saan 
tatakbo. Ang tanong, may matatakbuhan ba ako, kung 
lahat sila tinalikuran din ako. Kaya sa batang ako, dyan 
ka na lang. Hindi masaya dito, mahirap harapin ang 
totoong mundo. 


Mulat ng reyalidad Tyaga at pagsisikap Sana pangarap 
matupad 


Berunadeto 


Avril Lavigne M. Labog 


Dalawang araw pa lamang ang nakalilipas mula nang 
huli kang masilayan. Subalit tila isang siglo na ang 
lumipas. Ang mundo ay nagdilim. Ang araw ay 
nilamon ng mga itim na ulap. Ang kama'y ng orasan 
ay tila gumagapang. Ang bawat sandali ay tila 
nagiging isang walang hanggang paghihintay. Ang 
masayang tagpuan ay tila nilamon ng kalungkutan. 
Ang sarili'y tila nalunod sa balon ng pangungulila. 
Ang lungkot sa mata ay hindi na maipinta. Hanggang 
kelan ba maghihintay sa gitna ng kawalan? 
Hanggang kelan ba titiisin ang malamig na yakap ng 
hangin. Kakayanin pa kaya ang isa pang araw na d 
ka mahagkan? Dahil sa bawat pagyakap ng hangin, 
sa bawat pagpatak ng ulan, sa bawat pagsilip at 
pamamaalam ng araw, ikaw ang aking palagi, 
palaging hangad. 


Bawat minuto 
Katumbas ay 'sang siglo 
Yakap mo'y hangad 


-Lavignee 


Kristine R. Burgos 


“PUSO” 


Ang puso ay isang mapaglarong lugar ng mga 
damdamin. Minsan, ito'y napupuspos ng pag-ibig at 
pag-asa, minsan, napupuno ng lungkot at 
pagkabalisa. Ngunit sa bawat pag-ikot ng buhay, 
ang puso ay nag-iisa at nagpapatuloy, ang mga pag- 
ibig ang gabay nito sa pagharap sa mga hamon at 
pagsubok. 


Puso'y nag-iisa 
Mga damdamin ay naglalakbay 
Pag-ibig ang gabay 


-kurisutin 


Joedelyn Grace Linga 


Puting Liryo' 


Tumataginting ang patak ng ulan, patuloy at hindi 
nagmamaliw. Sumasayaw ang mga bulaklak na 
nasa hardin sa bawat dampi ng hangin. Kaibahan 
ng mga liryong tahimik na nakaupo sa paanan ng 
isang puting kahon, kung saan namamahinga ang 
minsang naging parte ng mga ala-ala ng isang 
pamilya. Nakamasid dito ay ang aking ina't ama, na 
silang binabantayan ng aking mga mata. Walang 
luha o hikbi sa kanilang mga labi sapagkat inubos 
na bago pa man sumikat ang araw. Batid nila na 
ang buhay ay hiram lang sa Taas at lahat ay 
darating sa dulo ng agos. Siyang ilang beses na 
itinatak sa aking isip, na dumating man ang araw 
na sila din ay mamaalam, payapa ang aking puso 
dahil matagal ko ng tinanggap. 


Ngunit hindi maalis ang tinik sa dibdib, sa bawat 
pagsapit ng kanilang paalala. Bawat yakap, halik at 
payo nila, hindi palalagpasin hanggang ang ulan ay 
tuluyang tumila. 


Hanggang may oras 
Kayo ay yayakapin 


Ina at ama. 


-Joderin 


Sharmaine M. Larga 


'Reyalidad' 
agam - 


Bakit minsan ang isip ay nababahala? Sa papalapit 
na pangarap, ramdam ang yabag ng mga paang 
palapit sa mga pangarap. Noong musmos pa 
lamang tila bawat lilipas na oras ay nag iiwan ng 
isang magandang ala-ala. Pakikipaglaro ay 
kasiyahan na, kakain, tutulog walang iniisip na 
problema. Gigising sa umagang bungad ang ngiti 
ng inang abala. Papasok ng elementarya baon 
baon ang sabik at saya. At sa pagdaan ng 
panahon, paglipas rin pala ng batang ako. Unti- 
unting namumulat ang sariwang kaisipan sa nag- 
aabang na hinaharap. Hindi na pala ako yong 
dating walang problema, dahil sa pagtanda ko 
pala'y kasama rin ang paglaki ng dilema. 


Hindi tatagal, 
Magiging matamis muli 
Labing may hikbi 


- Raruga 


GERALDINE L HIRONDO 


—TABING DAGAT 


Sa tabing-dagat, ang tunog ng alon ay 
nagiging backdrop ng aming kwentuhan. Ang 
malamig na simoy ng hangin ay 
sumasalubong sa amin, habang ang araw ay 
unti-unting lumulubog sa kanlurang bahagi. 
Ang bawat sandali ng pag-uusap ay puno ng 
ligaya, ang mga kwento ay tila mga alon na 
nagdadala ng saya at pagkakaalam. Sa ilalim 
ng pagdapo ng araw sa dagat, ang aming 
mga salita ay nagiging mga piraso ng alaala, 
pinatatag ng init ng pag-uusap at 
kagandahan ng paligid. 


Kwentuhan sa dagat, tunog ng alon-ligaya, 
sinag ng pag-ibig. 


- Gelaldin 


EZRA R. CRUZADO 


Urong Sulong 


Kahapon, ang kanyang mga mata ay nagniningning 
na parang mga bituin, puno ng pananabik sa 
hinaharap. Ang kanyang mga pangarap ay 
nagkukumahog na magkatotoo, ang bawat 
hakbang ay tila isang pagtalon patungo sa 
tagumpay. Ngayon, ang kanyang mga balikat ay 
mabigat na parang mga bato, ang kanyang mga 
mata ay malungkot na parang mga patak ng ulan, 
at ang kanyang puso ay tila nalulunod sa isang 
dagat ng pagdududa. Ngunit sa gitna ng lahat ng 
ito, may isang maliit na tinig sa kanyang puso na 
patuloy na nagsasabi sa kanya na hindi siya dapat 
sumuko. Isang maliit na apoy sa kanyang kaluluwa 
ang patuloy na nagniningning, isang pag-asa na 
hindi pa tuluyang namamatay. 


At sa huli, malalaman niya na ang lahat ng ito 
ay magiging bahagi ng kanyang paglalakbay. 


Sa'n na patungo? 
Meron pa bang pag-asa? 


Oo. kaya mo 


- eshira 


